CELEX: 52003PC0607
Language: fi
Date: 2003-10-15
Title: Ehdotus: neuvoston päätös alueellisten neuvoa-antavien toimikuntien perustamisesta yhteisessä kalastuspolitiikassa

Avis juridique important

|

52003PC0607

Ehdotus: neuvoston päätös alueellisten neuvoa-antavien toimikuntien perustamisesta yhteisessä kalastuspolitiikassa  /* KOM/2003/0607 lopull. - CNS 2003/0238 */  

Ehdotus: NEUVOSTON PÄÄTÖS alueellisten neuvoa-antavien toimikuntien perustamisesta yhteisessä kalastuspolitiikassa(komission esittämä)PERUSTELUTYhteisen kalastuspolitiikan (YKP) uudistuksen yhteydessä ja erityisesti elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun neuvoston asetuksen (EY) N:o 2371/2002 31 ja 32 artiklassa on YKP:n hallinnon parantamiseksi säädetty alueellisista neuvoa-antavista toimikunnista. Mainitussa 32 artiklassa täsmennetään, että neuvosto tekee päätöksen alueellisen neuvoa-antavan toimikunnan perustamisesta. Alueelliset neuvoa-antavat toimikunnat ovat vastaus alan toimijoiden esittämään toiveeseen olla tiiviimmin mukana YKP:n kehittämisessä.Neuvoston asetuksen (EY) N:o 2371/2002 31 artiklassa vahvistetaan tietyt periaatteet, joita on kehitettävä edelleen, jotta ne voisivat tarjota alan toimijoille yleisen kehyksen alueellisten neuvoa-antavien toimikuntien muodostamisen perustaksi. Vaikka alan toimijat ovat vastuussa alueellisten neuvoa-antavien toimikuntien toiminnasta, niiden on tarpeen noudattaa tätä yleistä kehystä voidakseen taata, että eri toimikunnissa noudatetaan johdonmukaista ja tasapainoista lähestymistapaa.Tässä päätöksessä keskitytään seuraaviin tärkeimpiin näkökohtiin, joita olisi yhteisön tasolla selvennettävä: alueellisten neuvoa-antavien toimikuntien piiriin kuuluvien alueiden määritelmä sekä toimikuntien pääasiallinen rakenne, kokoonpano, toiminta, nimeämismenettely ja rahoitus. Tässä päätöksessä vahvistettujen edellytysten perusteella alan toimijat toimittavat pyynnön alueellisen neuvoa-antavan toimikunnan perustamisesta jäsenvaltioille, joita kyseinen alueellinen neuvoa-antava toimikunta koskee, sekä komissiolle tarkastettavaksi ja hyväksyttäväksi.Pystyäkseen tarjoamaan komissiolle ja jäsenvaltioille merkityksellisiä neuvoja alueellisten neuvoa-antavien toimikuntien olisi oltava niin suuria, että ne kattavat biologisiin kriteereihin perustuvat hallintoyksiköt. Tämän lähestymistavan mukaisesti päätöksen liitteessä I luetellaan alueelliset neuvoa-antavat toimikunnat, joiden perustamista komissio ehdottaa. Tällaisella lähestymistavalla varmistetaan, että kaikki kalastukset kuuluvat jonkin alueellisen neuvoa-antavan toimikunnan piiriin ja että vältetään päällekkäisyys eri alueellisten neuvoa-antavien toimikuntien välillä. Organisaatioon ja rahoitukseen liittyvät rajoitteet tukevat näkemystä, jonka mukaan alueellisia neuvoa-antavia toimikuntia olisi oltava rajoitettu määrä. Samanaikaisesti päätöksessä säädetään mahdollisuudesta perustaa alueelliseen neuvoa-antavaan toimikuntaan erityisiä kalastuksia käsitteleviä alajaostoja.Alueellisten neuvoa-antavien toimikuntien on tarkoitus myös tehostaa YKP:n eri osa-alueiden välistä vuoropuhelua. Tutkijoiden ja kalastajien välisen keskinäisen luottamuksen aikaansaaminen parantaisi varmasti tieteellisten lausuntojen avoimuutta. Alueellisten neuvoa-antavien toimikuntien rakenteen määritelmässä on tarpeen löytää tasapaino keskustelujen tehokkuuden ja kaikkien sellaisten osapuolten mukaan ottamisen välillä, joiden etua asia tosiasiallisesti koskee. Komissio ehdottaa, että alueellisilla neuvoa-antavilla toimikunnilla olisi yleiskokous, joka nimittää toimeenpanevan komitean, joka on kooltaan rajoitettu mutta edustaa tasapainoisesti kaikkia YKP:n vaikutuspiiriin kuuluvia aloja. Jäsenvaltiot pystyvät parhaiten nimittämään eri alojen edustajat, joista tulee yleiskokouksen jäseniä. Alueellisten neuvoa-antavien toimikuntien kokouksiin osallistuu jäseniä, tarkkailijoita tai asiantuntijoita. Eräs merkittävä näkökohta on, että jotkin kokoukset ovat avoimia yleisölle.Asianmukaisten yhteyksien luominen on olennaisen tärkeää, jotta vältetään kaksinkertainen työ jo olemassa olevien neuvoa-antavien elinten, kuten neuvoa-antavan kalatalous- ja vesiviljelykomitean kanssa. Alueellisten neuvoa-antavien toimikuntien olisi laadittava vuosikertomus, joka olisi toimitettava neuvoa-antavalle kalatalous- ja vesiviljelykomitealle. Viimeksi mainittu komitea voi myös lähettää edustajansa alueellisten neuvoa-antavien toimikuntien kokouksiin. Lisäksi silloin, kun käsiteltävänä on useamman kuin yhden alueellisen neuvoa-antavan toimikunnan yhteisen edun mukaisia seikkoja, toimintaa voidaan koordinoida asianomaisten toimikuntien kesken yhteisten suositusten antamiseksi.Alueellisten neuvoa-antavien toimikuntien rahoituksen osalta tavoite on, että ne pystyvät pitkällä aikavälillä rahoittamaan itse toimintansa. Tämän uuden rakenteen uskottavuuden varmistamiseksi alueellisille neuvoa-antaville toimikunnille on kuitenkin myönnettävä riittävästi julkista rahoitusta, erityisesti niiden käynnistysvaiheessa.Alueellisia neuvoa-antavia toimikuntia olisi pidettävä evolutionaarisena rakenteena, joka kehittyy ajan mittaan saatujen kokemusten perusteella. Komissio esittää, että toimikuntien uudelleentarkastelu toteutetaan kolmen vuoden kuluttua niiden perustamista, jolloin niiden toimintaan voidaan ehdottaa tarvittaessa muutoksia.2003/0238 (CNS)Ehdotus: NEUVOSTON PÄÄTÖS alueellisten neuvoa-antavien toimikuntien perustamisesta yhteisessä kalastuspolitiikassaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen  [1],[1]  EYVL C ..., ..., s. ...ottaa huomioon Euroopan parlamentin lausunnon  [2],[2]  EYVL C ..., ..., s. ...sekä katsoo seuraavaa:(1) Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa neuvoston asetuksessa (EY) N:o 2371/2002  [3] ja erityisesti sen 31 ja 32 artiklassa säädetään alueellisten neuvoa-antavien toimikuntien perustamisesta, jolloin alan toimijoiden saatavilla on uusia keinoja osallistua yhteisen kalastuspolitiikan kehittämiseen.[3]  EYVL L 358, 31.12.2002, s. 59.(2) Alueellisten neuvoa-antavien toimikuntien perustamisessa noudatettava johdonmukainen lähestymistapa edellyttää, että toimikunnat vastaavat biologisiin kriteereihin perustuvia hallintoyksikköjä ja että niiden lukumäärä on rajoitettu merkityksellisten neuvojen tarjonnan mahdollistamiseksi.(3) Koska alueelliset neuvoa-antavat toimikunnat ovat alan toimijoiden johtamia järjestöjä, niiden rakenne olisi mukautettava vastaamaan asianomaisten kalastusten ja alueiden erityispiirteitä. Alueellisten neuvoa-antavien toimikuntien perustamista varten on kuitenkin tarpeen määritellä yleinen kehys.(4) Tehokkuuden vuoksi on tarpeen määritellä alueellisten neuvoa-antavien toimikuntien enimmäiskoko varmistaen kuitenkin, että ne edustavat kaikkia yhteisen kalastuspolitiikan vaikutuspiiriin kuuluvia eturyhmiä.(5) Jotta vältettäisiin yhteistä etua koskevien kysymyksien päällekkäinen käsittely useammassa kuin yhdessä alueellisessa neuvoa-antavassa toimikunnassa, on tärkeää luoda yhteydet eri toimikuntien välille.(6) Alueellisten neuvoa-antavien toimikuntien toiminta olisi koordinoitava neuvoa-antavan kalatalous- ja vesiviljelykomitean toiminnan kanssa ottaen huomioon kyseisen, asetuksella 1999/478/EY  [4] uudistetun ja monien eurooppalaisten organisaatioiden ja eturyhmien edustajista koostuvan komitean tehtävät.[4]  EYVL L 187, 20.7.1999, s. 70.(7) Alueellisten neuvoa-antavien toimikuntien perustamisen varmistamiseksi on olennaisen tärkeää, että niiden käynnistysvaiheen kustannuksiin myönnetään julkista rahoitusta,ON PÄÄTTÄNYT SEURAAVAA:1 artikla MääritelmätTässä päätöksessä tarkoitetaan:(1) 'asianomaisella jäsenvaltiolla' jäsenvaltiota, jolla on säänneltyjen lajien kalastusoikeuksia sellaisella alueella tai sellaisessa kalastuksessa, joka kuuluu alueellisen neuvoa-antavan toimikunnan piiriin;(2) 'kalatalousalalla' laivanvarustajia, pienimuotoista kalastusta harjoittavia kalastajia, palkattuja kalastajia, tuottajajärjestöjä, jalostajia ja kauppiaita, muita markkinaorganisaatioita sekä naisverkostoja;(3) 'muilla eturyhmillä' ympäristöjärjestöjä ja -ryhmiä, vesiviljelyalan tuottajia, kuluttajia, virkistys- tai urheilukalastajia;(4) 'kalastusalalla' laivanvarustajia, pienimuotoista kalastusta harjoittavia kalastajia, palkattuja kalastajia ja tuottajajärjestöjä.2 artiklaAlueellisten neuvoa-antavien toimikuntien perustaminenPerustetaan alueellinen neuvoa-antava toimikunta kullekin seuraavista alueista/kannoista:a) Itämerib) Välimeric) Pohjanmerid) Luoteiset vesialueete) Lounaiset vesialueetf) Pelagiset kannatKunkin alueellisen neuvoa-antavan toimikunnan piiriin kuuluvat maantieteelliset alueet esitetään liitteessä I.Kukin alueellinen neuvoa-antava toimikunta voi perustaa alajaostoja käsittelemään kysymyksiä, jotka liittyvät tiettyihin kalastuksiin ja biologisiin alueisiin.3 artiklaMenettely1. Kalatalousalan edustajien ja muiden eturyhmien, joiden etua jokin alueellinen neuvoa-antava toimikunta koskee, on toimitettava kyseisen alueellisen neuvoa-antavan toimikunnan toimintaa koskeva pyyntö asianomaiselle jäsenvaltiolle ja komissiolle. Pyynnön on sisällettävä:a) tavoitteiden määrittely,b) toimintaperiaatteet,c) menettelysäännöt,d) arvioitu talousarvio.2. Asianomaisten jäsenvaltioiden on varmistettava, että pyyntö on tämän päätöksen säännösten mukainen ja toimitettava komissiolle kyseistä alueellista neuvoa-antavaa toimikuntaa koskeva suositus.3. Arvioituaan suositusta ja mahdollisia pyyntöön tehtyjä tarkistuksia komissio tekee päätöksen, jossa vahvistetaan päivämäärä, josta alkaen alueellinen neuvoa-antava toimikunta on toimintavalmis. Päätös on julkaistava Euroopan unionin virallisessa lehdessä.4 artiklaII Rakenne1. Kukin alueellinen neuvoa-antava toimikunta koostuu yleiskokouksesta ja toimeenpanevasta komiteasta.2. Yleiskokous kokoontuu vähintään kerran vuodessa tarkastelemaan alueellisen neuvoa-antavan toimikunnan toimintaa.3. Yleiskokous nimittää toimeenpanevan komitean, jossa on 12-18 jäsentä. Toimeenpaneva komitea hallinnoi alueellisen neuvoa-antavan toimikunnan toimintaa ja antaa sen nimissä suosituksia ja ehdotuksia.5 artiklaJäsenyys1. Alueelliset neuvoa-antavat toimikunnat muodostuvat kalatalousalan edustajista ja yhteisen kalastuspolitiikan vaikutuspiiriin kuuluvien muiden eturyhmien edustajista.2. Yleiskokouksen jäsenet nimitetään asianomaisten jäsenvaltioiden yhteisellä sopimuksella. Kalatalousalaa ja muita eturyhmiä edustavat eurooppalaiset ja kansalliset organisaatiot voivat tehdä asianomaisille jäsenvaltioille ehdotuksia jäseniksi.3. Yleiskokouksessa ja toimeenpanevassa komiteassa kaksi kolmasosaa paikoista myönnetään kalatalousalan edustajille ja yksi kolmasosa yhteisen kalastuspolitiikan vaikutuspiiriin kuuluvien muiden eturyhmien edustajille.4. Toimeenpanevassa komiteassa on oltava edustettuna vähintään yksi kalastusalan edustaja kustakin asianomaisesta jäsenvaltiosta.6 artiklaOsallistuminen1. Asianomaisten jäsenvaltioiden laitosten tai kansainvälisten elinten tutkijoita kutsutaan osallistumaan asiantuntijoina alueellisten neuvoa-antavien toimikuntien toimintaan.2. Asianomaisten jäsenvaltioiden kansallisia ja alueellisia viranomaisia voi osallistua kokoukseen tarkkailijoina, jolloin nämä voivat ilmaista näkemyksensä alueellisen neuvoa-antavan toimikunnan valmistelemista suosituksista tai ehdotuksista.Jäsenvaltiot, joilla ei ole säänneltyjen lajien kalastusoikeuksia sellaisella alueella tai sellaisessa kalastuksessa, joka kuuluu alueellisen neuvoa-antavan komitean piiriin, mutta joilla on kalastusintressejä, voivat niin ikään osallistua yleiskokoukseen tarkkailijoina.3. Komissio voi osallistua kaikkiin alueellisen neuvoa-antavan toimikunnan kokouksiin.4. Neuvoa-antavan kalatalous- ja vesiviljelykomitean edustaja voi osallistua alueellisten neuvoa-antavien toimikuntien kokouksiin tarkkailijana.5. Sellaisten kolmansien maiden edustajat, joilla on kalastusintressejä sellaisella alueella tai sellaisessa kalastuksessa, joka kuuluu alueellisen neuvoa-antavan toimikunnan piiriin, voivat osallistua kyseisiin toimikuntiin tarkkailijoina neuvoteltaessa näitä kolmansia maita koskevista kysymyksistä.6. Yleiskokouksen ja toimeenpanevan komitean kokousten on oltava avoimia yleisölle.7 artiklaToiminta1. Alueellisten neuvoa-antavien toimikuntien on toteutettava järjestäytymistään varten tarvittavat toimenpiteet.2. Toimeenpanevan komitean jäsenten on, mikäli mahdollista, annettava suositukset ja ehdotukset yksimielisellä päätöksellä. Jos yksimielisyyttä ei voida saavuttaa, jäsenten esittämät eriävät mielipiteet on merkittävä läsnä olleiden ja äänestykseen osallistuneiden jäsenten enemmistön hyväksymiin suosituksiin ja ehdotuksiin.3. Kunkin alueellisen neuvoa-antavan toimikunnan on nimitettävä puheenjohtaja yksimielisellä päätöksellä. Puheenjohtajan on toimittava puolueettomasti.4. Asianomaisten jäsenvaltioiden on tarjottava riittävästi tukea, myös logistista apua, helpottaakseen alueellisen neuvoa-antavan toimikunnan toimintaa.8 artiklaAlueellisten neuvoa-antavien toimikuntien välinen koordinointiJos jokin seikka koskee kahden tai useamman alueellisen neuvoa-antavan komitean yhteistä etua, niiden on koordinoitava kantansa yhteisten suositusten antamiseksi kyseisestä seikasta.9 artiklaRahoitus1. Alueellinen neuvoa-antava toimikunta, jolle on vahvistettu oikeushenkilöllisyys, voi hakea yhteisön rahoitustukea.2. Alueellisen neuvoa-antavan toimikunnan toimintamenoihin voidaan myöntää yhteisön käynnistystukea kolmen ensimmäisen vuoden ajan liitteessä II olevassa 1 osassa vahvistettuja edellytyksiä noudattaen.3. Alueellisten neuvoa-antavien toimikuntien kokouksien tulkkaus- ja käännöskustannuksiin voidaan myöntää yhteisön tukea liitteessä II olevan 2 osan mukaisesti.10 artiklaVuosikertomus ja tilintarkastus1. Kunkin alueellisen neuvoa-antavan toimikunnan on toimitettava vuosikertomus toiminnastaan komissiolle, asianomaisille jäsenvaltioille ja neuvoa-antavalle kalatalous- ja vesiviljelykomitealle kertomuksen kattamaa vuotta seuraavan vuoden 31 päivään maaliskuuta mennessä.2. Komissio tai tilintarkastustuomioistuin voi milloin tahansa järjestää tilintarkastuksen, jonka toteuttajana on komissio tai tilintarkastustuomioistuin taikka jokin näiden valitsema ulkopuolinen elin.3. Kunkin alueellisen neuvoa-antavan toimikunnan on nimettävä hyväksytty tilintarkastaja kaudelle, jonka ajan toimikunta saa yhteisön rahoitusta.11 artiklaUudelleentarkasteluKomissio toimittaa kolmen vuoden kuluttua alueellisten neuvoa-antavien toimikuntien perustamisesta Euroopan parlamentille ja neuvostolle kertomuksen alueellisten neuvoa-antavien toimikuntien toiminnasta ja käyttöönotosta.12 artiklaVoimaantuloTämä päätös tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.Tehty BrysselissäNeuvoston puolestaPuheenjohtajaLIITE I2 artiklassa tarkoitetut alueelliset neuvoa-antavat toimikunnatAlueellinen neuvoa-antava toimikunta  //  ICES- ja CECAF-alueet sekä GFCMItämeri  //  III b, III c ja III dVälimeri  //  EY:n vesialueetPohjanmeri  //  IV, III a, VII d (Englannin kanaalin itäosat)Luoteiset vesialueet  //  V (ei kuitenkaan V a, ja V b:n osalta ainoastaan EY:n vesialueet), VI, VII (ei kuitenkaan VII d ja VII e)Lounaiset vesialueet  //  VII e (Englannin kanaalin länsiosat), VIII, IX ja X (Azoreita ympäröivät vesialueet), ja CECAF-alue 34.1.2 (Madeiraa ja Kanariansaaria ympäröivät vesialueet)Pelagiset kannat (mustakitaturska, makrilli, piikkimakrilli, silli/silakka)  //  Kaikki alueetLIITE IIAlueellisista neuvoa-antavista toimikunnista aiheutuvat kustannukset1 osa Alueellisten neuvoa-antavien toimikuntien käynnistämiskuluihin osallistuminenYhteisö osallistuu toimikuntien perustamisvuodesta alkaen niiden toimintakuluihin kolmen vuoden ajan. Toimintakuluihin myönnettävä määrä saa olla kunkin alueellisen neuvoa-antavan toimikunnan osalta ensimmäisenä vuonna enintään 85 prosenttia sen hallintobudjetista, eikä kyseinen osuus saa olla suurempi kuin 100 000 euroa. Seuraavana kahtena vuonna rahoitusosuus alenee asteittain käytettävissä olevista määrärahoista riippuen. Komissio allekirjoittaa kunkin alueellisen neuvoa-antavan toimikunnan kanssa vuosittain "toiminta-avustussopimuksen", jossa vahvistetaan mainitun rahoituksen myöntämistä koskevat ehdot, täsmälliset edellytykset ja yksityiskohtaiset säännöt.Tukikelpoisia kustannuksia ovat alueellisten neuvoa-antavien toimikuntien tavanomaisen toiminnan turvaamisesta aiheutuvat kustannukset, joilla edistetään toimikuntien tavoitteiden saavuttamista.Seuraavat suorat kustannukset ovat tukikelpoisia:- henkilöstökulut (henkilöstöstä työpäivää kohden aiheutuvat kustannukset),- laitteet (uudet tai käytetyt),- hyödykkeistä ja tarvikkeista aiheutuvat kustannukset,- jäsenille tiedottamisesta aiheutuvat kulut,- toimikuntien kokouksiin osallistuvien tieteellisten asiantuntijoiden matka- ja majoituskulut (komission vahvistamien taulukkojen tai sääntöjen mukaisesti),- tilintarkastukset,- ennakoimattomia menoja koskeva varaus, joka on enintään 5 prosenttia tukikelpoisista suorista kustannuksista.2 osa Tulkkaus- ja käännöskulujen korvaaminenKomissio allekirjoittaa kunkin alueellisen neuvoa-antavan toimikunnan kanssa vuosittain "hankeavustussopimuksen", jossa vahvistetaan mainitun rahoituksen myöntämistä koskevat ehdot, täsmälliset edellytykset ja yksityiskohtaiset säännöt.SÄÄDÖKSEEN LIITTYVÄ RAHOITUSSELVITYSPolitiikan ala(t): KALASTUSToiminnan ala(t): 1104: YKP:N HALLINNOINTIToimenpiteen nimi: alueellisten neuvoa-antavien toimikuntien toimintakuluihin osallistuminen ja niiden tulkkaus- ja käännöskulujen osittainen korvaaminen1. BUDJETTIKOHTA/-KOHDATB2-903 (110401)Vuoropuhelun vahvistaminen kalastusteollisuuden ja yhteisen kalastuspolitiikan alan eri toimijoiden kanssa.2. NUMEROTIEDOT2.1 Toimenpiteen kokonaismäärärahat (B osa): Menoarvio kaudelle 2004-2009 = 2,278 miljoonaa euroa maksusitoumusmäärärahoina2.2 Toimenpiteen soveltamisaika:Vuoden kestävä toimi2.3 Monivuotinen kokonaismenoarvio:a) Maksusitoumusmäärärahojen (MSM) / maksumäärärahojen (MM) (rahoitustuki) aikataulu (vrt. 6.1.1 kohta)Milj. euroa (kolmen desimaalin tarkkuudella)&gt;TAULUKON PAIKKA&gt;b&gt;TAULUKON PAIKKA&gt;) Tekninen ja hallinnollinen apu ja tukimenot (vrt. 6.1.2 kohta)&gt;TAULUKON PAIKKA&gt;c) Henkilöstö- ja muiden hallintomenojen kokonaisvaikutus rahoitukseen  (vrt. 7.2 ja 7.3 kohta)&gt;TAULUKON PAIKKA&gt;&gt;TAULUKON PAIKKA&gt;2.4 Yhteensopivuus ohjelmasuunnitelman ja rahoitusnäkymien kanssa|X| Ehdotus on tehdyn ohjelmasuunnitelman mukainen| | Ehdotus edellyttää rahoitusnäkymien kyseisen otsakkeen ohjelmasuunnitelman muuttamista| | ja tämä voi edellyttää toimielinten sopimuksen määräysten soveltamista.2.5 Vaikutukset tuloihin|X| Ei vaikutusta tuloihin (kyseessä ovat toimenpiteen toteuttamiseen liittyvät tekniset näkökohdat).TAI| | Vaikutukset tuloihin ovat seuraavat:Huomautus: Tuloihin kohdistuvan vaikutuksen laskutapaa koskevat täsmennykset ja huomautukset on liitettävä tähän rahoitusselvitykseen erillisellä lehdellä.Milj. euroa (yhden desimaalin tarkkuudella)&gt;TAULUKON PAIKKA&gt;(Kaikki asianomaiset budjettikohdat ilmoitetaan ja taulukkoon lisätään tarvittaessa rivejä, jos toimenpide kohdistuu useampaan budjettikohtaan.)3. BUDJETTITIEDOT&gt;TAULUKON PAIKKA&gt;4. OIKEUSPERUSTAEY:n perustamissopimuksen 37 artikla5. KUVAUS JA PERUSTELUT5.1 Yhteisön toiminnan tarve5.1.1 TavoitteetYksi yhteisen kalastuspolitiikan uudistuksen tärkeistä tavoitteista on saada eri osapuolet osallistumaan suuremmassa määrin kalastuspolitiikan, myös sen alueellisen ja paikallisen ulottuvuuden, suunnitteluun ja täytäntöönpanoon.Tämän vuoksi neuvoston asetuksen (EY) N:o 2371/2002 31 ja 32 artiklassa säädetään, että olisi perustettava alueellisia neuvoa-antavia toimikuntia, joiden tärkeimpänä tehtävänä on neuvoa komissiota kalavarojen hoitoon liittyvissä asioissa.Näiden toimikuntien tehtävänä on niin ikään antaa komissiolle ja/tai asianomaiselle jäsenvaltiolle suosituksia/ehdotuksia/lausuntoja erilaisista toimenpide-ehdotuksista, kuten elvytyssuunnitelmista, teknisistä toimenpiteistä tai muista kyseisiin kalastusalueisiin vaikuttavista toimenpiteistä.Jotta kyseiset toimikunnat voisivat harjoittaa täysimääräisesti neuvoa-antavaa tehtäväänsä ja vastata tällä tavoin komission tarpeisiin, niille on välttämätöntä myöntää julkista rahoitusta, jota ilman niitä ei ehkä voitaisi edes perustaa tai ne eivät pystyisi toimimaan tehokkaasti.Näin ollen säädetään alueellisten neuvoa-antavien toimikuntien toimintakulujen osarahoituksesta, joka toteutetaan kolmeksi vuodeksi myönnettävän asteittain alenevan käynnistystuen muodossa, sekä kyseisten toimikuntien tulkkaus- ja käännöskulujen korvaamisesta ottaen huomioon niiden monikielinen luonne.5.1.2 Ennakkoarviointiin liittyvät toimenpiteetYhteisen kalastuspolitiikan tulevaisuutta käsittelevässä vihreässä kirjassa korostetaan asiaan liittyvien osapuolten käsitystä siitä, etteivät ne pääse riittävässä määrin osallistumaan YKP:n kehittämiseen, millä on negatiivisia vaikutuksia sääntelyn noudattamiseen.Entistä suuremman vaikuttamisen mahdollisuus kiinnostaa laivanvarustajien, merimiesten, tuottajajärjestöjen, jalostajien ja kaupan (huutokaupan) edustajien lisäksi myös ympäristöryhmiä, urheilukalastuksen harjoittajia, vesiviljelijöitä, kuluttajia sekä naisverkostoja.YKP:n kehittäminen ja täytäntöönpano vaikuttaa suoraan tai välillisesti kaikkiin näihin ryhmiin. Tästä syystä on tärkeää, että niiden mielipiteitä kuullaan ja otetaan ne huomioon lausunnoissa, joita alueellisilta neuvoa-antavilta toimikunnilta pyydetään.Yleiset tavoitteet, joiden saavuttamista alueellisten neuvoa-antavien toimikuntien on edistettävä, koskevat kalavarojen kestävää hoitoa, joka pitää sisällään ekosysteemeihin ja varovaisuusperiaatteeseen perustuvan lähestymistavan.Edellä 5.1.1 kohdassa mainittujen, alueellisten neuvoa-antavien toimikuntien erityistavoitteiden lisäksi olisi korostettava tarvetta parantaa tieteellisten lausuntojen avoimuutta kannustamalla tieteellisten asiantuntijoiden ja kalastajien välistä vuoropuhelua.Lyhyen aikavälin tärkeimpänä toiminnallisena tavoitteena on avoimin toimintasäännöin varustettujen alueellisten neuvoa-antavien toimikuntien perustaminen. Toimikuntien on kokoonpanoltaan edustettava kaikkia asiaankuuluvia osapuolia, ja niiden olisi katettava kaikki vähintään kahden jäsenvaltion lainkäyttövaltaan kuuluvat Euroopan unionin kalastusalueet. Komissio toimittaa alueellisille neuvoa-antaville toimikunnille ehdotuksia toimenpiteiksi, joita se aikoo toteuttaa ja jotka koskevat niiden toimivaltaan kuuluvia kalastusalueita. Alueellisilta neuvoa-antavilta toimikunnilta pyydetään lausuntoja, joita komissio tarkastelee laatiessaan ehdotuksen lopulliseen muotoonsa; tarvittaessa se perustelee, miksi kyseisiä lausuntoja ei ole otettu huomioon.Lisäksi komissio odottaa alueellisten neuvoa-antavien toimikuntien antavan omasta aloitteestaan joitakin suosituksia/ehdotuksia, jotka koskevat kunkin toimikunnan piiriin kuuluvan alueen kalavarojen hoitoa.Toimikuntien tehtävänä on tiedottaa komissiolle yhteisön sääntelyn täytäntöönpanoon liittyvistä ongelmista ja antaa asiaa koskevia suosituksia ja ehdotuksia.Edellä mainittuihin tavoitteisiin liittyen on määritelty seuraavia indikaattoreita:- vähintään kahden jäsenvaltion toimivaltaan kuuluvien, toiminnassa olevien alueellisten neuvoa-antavien toimikuntien piiriin kuuluvien EU:n kalastusalueiden lukumäärä,- toimikuntien kokoonpano niiden maantieteellisen ja alakohtaisen edustavuuden kannalta,- alan toimijoiden ja erityisesti tutkijoiden osuus alueellisten neuvoa-antavien toimikuntien työryhmissä,- saatujen lausuntojen prosenttiosuus kuultavaksi toimitetuista ehdotuksista (tyydyttävä osuus noin 80 prosenttia), toimikuntien omasta aloitteesta antamien suositusten ja ehdotusten lukumäärä,- kokousten vuotuinen määrä (vähintään kolme kokousta vuodessa),- annettujen lausuntojen laatu,- tukikelpoisten toimintakustannusten vuotuinen kokonaismäärä toimikuntien perustamista seuraavien kolmen vuoden aikana.Tavoitteiden saavuttamiseksi on harkittu eri vaihtoehtoja, myös neuvoa-antavan kalastus- ja vesiviljelykomitean aseman ja tehtävien laajentamista. Kyseinen komitea käsittelee kuitenkin melko yleisluonteisia kysymyksiä eikä pysty helposti ottamaan huomioon tiettyjen kalastusalueiden ja/tai kalakantojen erityisominaisuuksia tai edustamaan paikallisia/alueellisia toimijoita, joilla on paikka alueellisissa neuvoa-antavissa toimikunnissa.On tärkeää korostaa, että alueelliset neuvoa-antavat toimikunnat tarjoavat monikansallisen ulottuvuutensa myötä lisäarvoa EU:n kalatalousalalla toteutettavan kuulemisen laatuun.Kustannustehokkuuden kannalta todettakoon, että alueelliset neuvoa-antavat toimikunnat ovat uusi väline, jonka odotetut vaikutukset eivät näytä olevan saavutettavissa alhaisemmin kustannuksin. Toisaalta käynnistystuki on asteittain aleneva ja kattaa kolmen vuoden jakson, jonka päätyttyä alueellisten neuvoa-antavien toimikuntien olisi pystyttävä vastaamaan itse omasta rahoituksestaan.5.1.3 Jälkiarvioinnin perusteella toteutetut toimenpiteet/5.2 Suunnitellut toimet ja rahoitustukea koskevat yksityiskohtaiset säännötVuotuinen kokonaisbudjetti jaetaan kahden toimen, toiminnan käynnistyskulujen sekä tulkkaus- ja käännöskulujen, rahoittamiseen.Arvioitujen vuotuisten määrien laskenta perustuu olettamukseen, jonka mukaan alueellisia neuvoa-antavia toimikuntia perustetaan vuonna 2004 kolme, vuonna 2005 kaksi ja vuonna 2006 yksi kappale (ks. liite).5.2.1. Alueellisten neuvoa-antavien toimikuntien käynnistämiskuluihin osallistuminenKomissio osallistuu toimikuntien perustamisvuodesta alkaen niiden toimintakuluihin kolmen vuoden ajan. Toimintakuluihin myönnettävä määrä saa olla kunkin alueellisen neuvoa-antavan toimikunnan osalta ensimmäisenä vuonna enintään 85 prosenttia sen hallintobudjetista, eikä kyseinen osuus saa olla suurempi kuin 100 000 euroa. Seuraavana kahtena vuonna rahoitusosuus alenee asteittain käytettävissä olevista määrärahoista riippuen.Komissio allekirjoittaa kunkin alueellisen neuvoa-antavan toimikunnan kanssa vuosittain "toiminta-avustussopimuksen", jossa vahvistetaan mainitun rahoituksen myöntämistä koskevat ehdot, täsmälliset edellytykset ja yksityiskohtaiset säännöt.Tukikelpoisia kustannuksia ovat alueellisten neuvoa-antavien toimikuntien tavanomaisen toiminnan turvaamisesta aiheutuvat kustannukset.Seuraavat suorat kustannukset ovat tukikelpoisia:- henkilöstökulut (henkilöstöstä työpäivää kohden aiheutuvat kustannukset),- laitteet (uudet tai käytetyt); näiden kustannusten on vastattava markkinahintoja,- kulutushyödykkeistä ja tarvikkeista aiheutuvat kustannukset,- jäsenille tiedottamisesta aiheutuvat kulut,- toimikuntien kokouksiin osallistuvien tieteellisten asiantuntijoiden matka- ja majoituskulut (komission vahvistamien taulukkojen tai sääntöjen mukaisesti),- tilintarkastuskulut,- ennakoimattomia menoja koskeva varaus, joka on enintään 5 prosenttia tukikelpoisista suorista kustannuksista.Käynnistystukia koskevien voimassa olevien sääntöjen mukaisesti alueellisten neuvoa-antavien toimikuntien on jätettävä tukihakemuksensa varainhoitovuotensa ensimmäisellä vuosipuoliskolla.5.2.2. Tulkkaus- ja käännöskulujen korvaaminenOttaen huomioon alueellisten neuvoa-antavien toimikuntien monikielisen luonteen ja pyrkien vastaamaan tehokkaasti toimikuntien jäsenten yhteistyö- ja viestintätarpeisiin Euroopan unioni korvaa niiden tulkkaus- ja käännöskulut seuraavasti:Tähän toimeen varatut vuotuiset kokonaismäärärahat ovat arviolta 100 000 euroa vuonna 2004, 166 665 euroa vuonna 2005 ja 200 000 euroa sitä seuraavina vuosina (ks. liite).Komissio allekirjoittaa kunkin alueellisen neuvoa-antavan toimikunnan kanssa vuosittain "hankeavustussopimuksen", jossa vahvistetaan mainitun rahoituksen myöntämistä koskevat ehdot, täsmälliset edellytykset ja yksityiskohtaiset säännöt.5.3 ToteuttamismenetelmätToimien toteuttaminen on komission yksinomaisella vastuulla.6. RAHOITUSVAIKUTUKSET6.1 Kokonaisrahoitusvaikutus, B osa (koko ohjelmakausi)(Alla olevassa taulukossa ilmoitettujen kokonaismäärien laskutapa on esitettävä taulukossa 6.2 esitetyn jaottelun avulla )6.1.1 Rahoitustuki Maksusitoumusmäärärahat milj. euroa (kolmen desimaalin t&gt;TAULUKON PAIKKA&gt;arkkuudella)6.2. Toimenpidekohtainen kustannuslaskelma, B osa (koko ohjelmakaudeksi)(Jos toimia on useita, on ilmoitettava kuhunkin toimeen kuuluvista konkreettisista toimenpiteistä tarkat tiedot suoritteiden laajuuden ja kustannusten arviointia varten.)Maksusitoumusmäärärahat milj. euroa (kolmen desimaalin tarkkuudella)&gt;TAULUKON PAIKKA&gt;Laskutapa on tarvittaessa selitettävä.7. VAIKUTUKSET HENKILÖSTÖÖN JA HALLINTOMENOIHIN7&gt;TAULUKON PAIKKA&gt;.1. Vaikutus henkilöstöön7.2 Henkilöstön taloudellinen kokonaisvaikutus&gt;TAULUKON PAIKKA&gt;Määrät vastaavat 12 kuukauden kokonaismenoja.7.3 Muut toimesta johtuvat hallintomenot&gt;TAULUKON PAIKKA&gt;Määrät vastaavat 12 kuukauden kokonaismenoja.(1) Mainittava komitean laji sekä ryhmä, johon se kuuluu.&gt;TAULUKON PAIKKA&gt;Henkilöstö- ja hallintoresurssivaatimukset täytetään määrästä, joka myönnetään hallinnoivalle pääosastolle vuosittaisten myöntämismenettelyjen mukaisesti.8. SEURANTA JA ARVIOINTI8.1 SeurantajärjestelmäKomission yksiköt varmistavat, että toiminta-avustussopimuksissa määrätään, että kultakin alueelliselta neuvoa-antavalta toimikunnalta vaaditaan vuosikertomus, joka on välttämätön lopullisen vuosittaisen tuen maksamiseksi ja seuraavan vuoden tuen uusimiseksi. Vuosikertomus pitää sisällään komission ennalta määrittelemän vakiomuotoisen taulukon, joka sisältää joitakin 5.1.2 kohdassa mainittuja indikaattoreita.Alueellisten neuvoa-antavien toimikuntien antamien lausuntojen laatu ja kalastuksen pääosaston virkamiesten osallistuminen - tarkkailijoina - toimikuntien kokouksiin ovat osoitus toimikuntien asianmukaisesta toiminnasta ja annettujen neuvojen laadusta.8.2 Arvioinnin yksityiskohtaiset säännöt ja arviointijaksotKuten tämän päätöksen 11 artiklassa säädetään, komissio laatii kertomuksen kunkin alueellisen neuvoa-antavan toimikunnan toiminnasta kolmen vuoden kuluttua sen perustamisesta.Kalastuksen pääosasto sitoutuu seuraavien vuosien osalta laatimaan joka kolmas vuosi kertomuksen kunkin alueellisen neuvoa-antavan toimikunnan toiminnasta.9. PETOSTEN TORJUNTATOIMETPetosriskin estämiseksi kunkin alueellisen neuvoa-antavan toimikunnan on nimettävä hyväksytty tilintarkastaja. Lisäksi komissio voi milloin tahansa vaatia alueelliselta neuvoa-antavalta toimikunnalta tilintarkastusta.Liite rahoitusselvitykseen (simulaatio)&gt;TAULUKON PAIKKA&gt;